Diari Oficial de la Generalitat Valenciana


Sumari del DOGV 6520, del 13-05-2011 (2011/5171)

Notificació de resolució. Expedient número DIC-88/97. Xixona.
-------------------------------------------------------------

### Dades del document

Número de DOGV
:   6520

Data del DOGV
:   13-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5171


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número DIC-88/97. Xixona.  
  
 [2011/5171]  
Havent resultat infructuoses les gestions realitzades per a efectuar la notificació adreçada a Verónica Cortés Gómez, al domicili que figura en la seua sol·licitud d'interessada en la declaració d'interés comunitari per a una nau industrial al municipi de Xixona, d'acord amb el que preveu l'article 59 de la Llei de Règim Jurídic de les Administracions Públiques i del Procediment Administratiu Comú, es porta a terme per aquest edicte.  
  
Acte que es notifica:  
«El conseller de Medi Ambient, Aigua, Urbanisme i Habitatge, i vicepresident tercer del Consell, amb data 16 de març de 2011, va adoptar la resolució que a continuació es transcriu:  
"Vista la declaració d'interés comunitari sol·licitada per Gerardo Colomina López, en representació de Frutas Colomina, SL, i concedida mitjançant la Resolució del llavors conseller d'Obres Públiques, Urbanisme i Transports, amb data 22 d'octubre de 1997, per a la construcció d'una nau industrial per a la transformació de productes agrícoles, al terme municipal de Xixona (Alacant), i de conformitat amb els següents  
  
Antecedents de fet  
Primer. Mitjançant la Resolució de 22 d'octubre de 1997 es declara l'interés comunitari per a la construcció d'una nau industrial per a la transformació de productes agrícoles al terme municipal de Xixona, en terrenys classificats com a sòl no urbanitzable sobre la parcel·la 109 del polígon 9, partida l'Espartar. Aquesta resolució és notificada a la persona interessada en data 11 de novembre de 1997 i s'hi fixa un termini de vigència de 10 anys.   
Segon. Amb data 6 de març de 2007 el promotor de l'expedient sol·licita una pròrroga en la declaració d'interés comunitari (DIC) per un període igual a l'inicialment concedit, és a dir, per uns altres deu anys.  
Tercer. Amb data 22 de març de 2007 té entrada al Servei Territorial d'Ordenació del Territori d'Alacant un informe en sentit desfavorable emés per l'Ajuntament de Xixona, en el qual al seu torn recull l'informe de l'arquitecte municipal, on indica que 'en el moment en què es va tramitar la DIC no existia disponibilitat de sòl urbanitzat industrial on ubicar noves empreses. Actualment ja no concorre aquesta circumstància, ja que a més d'altres dos sectors d'iniciativa privada, s'han ultimat les obres d'urbanització del polígon industrial l'Espartal III, per part del SEPIVA, en el qual hi ha una àmplia disponibilitat de parcel·les vacants'.  
Quart. En data 6 de juliol de 2009, el Servei Territorial d'Urbanisme d'Alacant emet un informe on proposa declarar la caducitat de la declaració d'interés comunitari.  
Cinqué. En data 8 de març de 2010, el Servei de Coordinació Territorial de la Direcció General d'Urbanisme, basant-se en els dades aportades en l'informe remés pel Servei Territorial, emet un informe en relació amb les seues competències de supervisió i coordinació, i a fi de la determinació dels criteris i directrius de política urbanística i de sòl.  
  
Sisé. Amb data 13 de maig de 2010 el conseller de Medi Ambient, Aigua, Urbanisme i Habitatge resol no concedir la pròrroga en la DIC de referència i concedir tràmit d'audiència per un termini de 15 dies a les persones interessades i a l'Ajuntament, i trasllada les actuacions al Servei Territorial d'Urbanisme d'Alacant. La resolució és notificada a l'Ajuntament i a la mercantil en dates 2 i 10 de juny de 2010, respectivament.  
Seté. Amb data 28 de juny de 2010 té entrada en el Registre de la Direcció Territorial d'aquesta Conselleria a Alacant un escrit d'al·legacions de la mercantil interessada. El Servei Territorial d'Urbanisme d'Alacant, en data 26 de juliol de 2010, les remet a la Direcció General d'Urbanisme.  
En data 23 d'agost de 2010 són remeses aquestes al·legacions a l'Ajuntament de Xixona perquè en prenga coneixement i a fi que, al seu torn, puga al·legar i presentar els documents i les justificacions que estime pertinents; fins a la data no s'ha rebut resposta.  
  
Fonaments de dret  
Primer. L'article 35 de la Llei 10/2004, de 9 de desembre, de la Generalitat, de Sòl No Urbanitzable (LSNU), que és la normativa que entenem aplicable, perquè la Llei 4/1992 d'acord amb la qual va ser tramitat aquest expedient ja no es troba en vigor, estableix:  
"2. El transcurs del termini de vigència de l'ús i aprofitament atribuït produeix la caducitat de la declaració d'interés comunitari, si bé la persona interessada pot, abans del venciment d'aquest termini, sol·licitar de la conselleria competent en matèria d'ordenació del territori i urbanisme pròrroga per un període igual o inferior a l'inicialment assignat. Transcorreguts tres mesos des de la sol·licitud de pròrroga formulada per la persona interessada, sense que la conselleria haja resolt sobre aquesta, es produiran pròrrogues tàcites successives i anuals comptadores des del venciment del termini precedent, fins que es declare la caducitat o la pròrroga expressa per a quan acabe el període anual corresponent.  
  
3. Caducada la declaració d'interés comunitari, el seu titular ha de cessar l'activitat, desmantellar les instal·lacions i demolir les construccions realitzades, amb reposició del sòl al seu estat original. La resolució per la qual s'acorda la caducitat ha de fixar, en funció de les característiques pròpies de cada activitat, el termini per al compliment d'aquestes obligacions'.  
Segon. L'escrit d'al·legacions presentat recorda que en data 6 de març de 2007 la mercantil va presentar la sol·licitud de concessió de pròrroga per un període d'altres deu anys, la qual s'ha resolt més de tres anys després i sense haver-se-li traslladat prèviament l'informe municipal amb què es motiva la denegació de la pròrroga.  
  
Cal aclarir que en cap moment s'ha considerat l'informe municipal referit a la sol·licitud de pròrroga com a 'preceptiu i determinant' de la resolució adoptada. Resulta discutible considerar aquest informe com preceptiu, ja que no ho exigeix així la LSNU. Qüestió distinta és que es considere la conveniència de reclamar-lo als ajuntaments, per ser l'administració local interessada en l'assumpte. També resulta discutible considerar-lo vinculant o, si s'escau, determinant del contingut de la resolució.  
La LSNU només considera preceptiva la sol·licitud de l'informe municipal per a la tramitació de la DIC (article 37). Aquest informe es pronuncia sobre el cànon, el termini de vigència o altres qüestions d'oportunitat (articles 34, 35 i 37), però, a diferència del que ocorria amb l'anterior Llei 4/1992, aquest informe no resulta vinculant. L'informe municipal no és exigit per la LSNU per a la pròrroga de la DIC (article 35.2), encara que sí per a la caducitat (article 39). És per això que no pot estimar-se el que s'ha al·legat en aquest punt, perquè les circumstàncies posades de manifest per l'Ajuntament (existència de sòl apte) també pot indicar-les perfectament l'administració autonòmica. No hi ha hagut, per tant, vulneració del que disposa l'article 42.5.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En tot cas, s'ha donat el tràmit d'audiència previst en l'article 84 de l'esmentada Llei 30/1992.  
Tercer. Hem de referir-nos a continuació a la pretensió d'obtenir la pròrroga sol·licitada per silenci administratiu. L'escrit d'al·legacions assenyala la nova redacció de l'article 43.1 de la Llei 30/1992, donada per la Llei 25/2009, de 22 de desembre. No cita, no obstant això, ni la disposició final cinquena de la Llei 25/2009 (referida a l'entrada en vigor d'aquesta llei, el 27 de desembre de 2009) ni la disposició addicional quarta d'aquest mateix text legal, referida a l'aplicació dels requisits previstos per al silenci administratiu desestimatori regulat en normes preexistents. Aquesta última disposició assenyala que s'entendrà que concorren raons imperioses d'interés general (a l'efecte del que disposa la nova redacció del primer paràgraf de l'article 43.1 de la Llei 30/1992) en aquells procediments que, havent sigut regulats amb anterioritat a l'entrada en vigor d'aquesta Llei 25/2009 per normes amb rang de llei (com la LSNU) o de dret comunitari, prevegen efectes desestimatoris a la falta de notificació de la resolució expressa del procediment en el termini previst.  
  
És per això que ens hem d'atenir al que disposa l'article 35.2 de la LSNU, que preveu expressament que es produiran pròrrogues tàcites successives i anuals en el cas que no es resolga expressament la sol·licitud en el termini de tres mesos. Aquestes pròrrogues se succeiran fins que es resolga la caducitat o la pròrroga expressa.  
Quart. A continuació hem de pronunciar-nos sobre el fons de la qüestió, que és la de la resolució expressa de la caducitat o de la pròrroga.  
Abans cal aclarir que, tal com s'indicava en la Resolució de data 13 de maig de 2010, l'última pròrroga tàcita, anual i successiva, hauria vençut el passat 22 d'octubre de 2010, per la qual cosa hauria començat una nova pròrroga anual fins al pròxim 22 d'octubre de 2011.  
  
Sense perjudici de l'anterior, cal plantejar-se si és procedent resoldre expressament la caducitat o la pròrroga sol·licitada. En aquest cas cal atenir-se a les circumstàncies que s'han pogut posar de manifest per la mercantil i per l'Ajuntament de Xixona durant el preceptiu tràmit d'audiència previ a la resolució definitiva.  
La Resolució de data 13 de maig de 2010 va considerar que no resultava pertinent concedir la pròrroga en la DIC ja que, segons s'indicava en l'informe municipal, i a falta de justificació en contra, d'acord amb el que estableix la legislació vigent en matèria de sòl no urbanitzable (articles 26 i 33 de la LSNU) actualment el municipi disposa de sòl amb qualificació urbanística apta per a albergar la indústria en qüestió.  
  
La mercantil ha assenyalat durant el tràmit d'audiència que la inactivitat de l'administració manifestada en la demora de la resolució 'pot haver derivat en la generació d'unes circumstàncies que no haurien existit en el supòsit d'haver sigut adoptada en el termini'.   
D'altra banda, l'administració municipal, a la qual li va ser notificada l'al·legació de la mercantil amb data 25 d'agost de 2010, no ha mostrat cap interés a ratificar-se o a respondre en forma al tràmit d'audiència atorgat, per la qual cosa, atés que no es tracta d'un nou ús o aprofitament sinó de la continuïtat del ja atorgat, i a la vista de la greu situació de crisi que travessa l'economia valenciana i espanyola, que aconsella adoptar totes les mesures que contribuïsquen directament o indirectament al suport dels sectors empresarials, per part d'aquesta administració autonòmica no es troba obstacle a accedir al que sol·licita la mercantil al·legant.  
Per tot l'anteriorment exposat no hi ha inconvenient a prorrogar en deu anys, fins a l'any 2027, sense perjudici que la persona interessada inste el que indica l'article 26 i la disposició transitòria sisena de la LSNU, en relació amb l'exempció de termini de vigència, si així interessa al seu dret.  
Cinqué. D'acord amb el que disposa l'article 39 de la Llei 10/2004, en relació amb l'article 6.e del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat, la competència per a resoldre la caducitat correspon al conseller de Medi Ambient, Aigua, Urbanisme i Habitatge.  
  
Vistos els preceptes legals esmentats i la resta de general i pertinent aplicació, resolc:  
Concedir la pròrroga del termini de vigència en la DIC per a una nau industrial per a la transformació de productes agrícoles al terme municipal de Xixona en terrenys classificats com a sòl no urbanitzable, a la parcel·la 109 del polígon 9, partida l'Espartar, pel període sol·licitat de 10 anys, fins a l'any 2027.  
Contra aquesta resolució, que posa fi a la via administrativa, es pot interposar un recurs potestatiu de reposició davant de el conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; o bé un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que puga exercir qualsevol altre recurs que considere oportú".  
  
Aquesta notificació és transcripció exacta de la resolució original que consta en l'expedient».  
  
València, 18 d'abril de 2011.- El director general d'Urbanisme: Juan Giner Corell.